الراشيدية هي واحد لمدينة مغربية كانت كتسمى من قبل "قصر السوق". هي العاصمة ديال إقليم الراشيدية، لي كيتعتبر تالت أكبر إقليم ف لمغريب و طرف من جهة درعة تافيلالت.  تيسكن فالرشيدية تقريبا 95.000 واحد على حساب الإحصائيات لي تدارو ف2010. ف 1912, الفرانساويين أسسوا المدينة د الرشيدية و عتبروها قاعدة عسكرية باش تقابل القصور ديال "مدغرة" لي كانت كتضم الٱلاف ديال المقاومين و الناس ديال تافيلالت لي كان عندهوم مشكل مع المستعمر الفرانساوي. فالإقليم ديال الراشيدية كاينة واحة الزيز  للي كتعتبر أكبر واحد ف إفريقيا و أكتر وحدة كاتنتج التمر. من غير التمر الراشيدية معروفة تا بالسياحة الجبلية والصحراوية أو معروفة حتى بإنتاج المعادن لي الأغلبية ديالها كاتصدر على برا. نسبة لأمية (نّاس لّي ما كايعرفوش يقراو ولا يكتبو) : 15,1% نسبة سّكان لّي قاريين فوق تّانوي (تانوي و جامعة): 26,6% نسبة نّاس نّشيطين (لّي يقدرو يخدمو): 41,4% نسبة لبطالة (نّاس لّي ما خدامينش و تايقلبو على خدمة): 20,7% نسبة نّاس اللي خدامين ف دّولة : 42,4% نسبة نّاس اللي خدامين في لقطاع لخاص:28,3% صفحة ديال مدينة الراشيدية ف GeoNames ID